Defektinio skystojo vandenilio vožtuvo, sukėlusio "Apollo 23" sprogimą,
gamyba buvo patikėta naujam rangovui.
"APOLLO 22" 86 DIENOS MĖNULYJE
Vožtuvo kokybės ir priėmimo bandymai praėjo sėkmingai.
Netrukus jis bus sumontuotas antrojoje "Apollo 24" pakopoje.
Tačiau raketos vertikalaus išmontavimo metu
vertikalaus montavimo pastate įvyko netikėta avarija,
kurios metu buvo pažeisti skystojo deguonies vamzdynas
ir skystojo vandenilio bakas.
Ši pakopa galės pakilti tik tuomet, kai bus baigta remontuoti.
Todėl ją keičiame antrąja pakopa,
kuri buvo skirta "Apollo 26."
Bet tai užtruks.
Deja, "Apollo 24" paleidimas atidedamas...
- Dar dviem savaitėms. - Dar dviem savaitėms.
BOHIKA.
Atsiprašau. Ką jūs pasakėte?
Aš supratau. Tai - dar viena jūreiviška nesąmonė, pone.
- Nekreipkite dėmesio. - Tarė mulkis iš oro pajėgų.
Kaip naujas darbas, Bazai?
Smagu skraidinti stalą po astronautų biurą?
Tiesiog šildau kėdę, kol grįš Dykas.
Nepasakyčiau, kad tai svajonių darbas, bet gavau gerą vietą automobiliui.
Prezidentas Kenedis nori asmeniškai atsiprašyti
ir užtikrinti, kad administracija daro viską, ką gali,
siekdama jus kuo greičiau sugrąžinti namo.
Perduokite prezidentui mūsų padėką ir pasakykite,
kad mums viskas gerai.
Džeimstono bazė veikia
ir veiks iki pakaitinės įgulos atvykimo.
Mes čia turime pakankamai daug darbo.
Netrukus pradėsime suplanuotą plėtotę.
Supratau. Hjustonas baigė.
Džeimstonas baigė.
Tikri Amerikos didvyriai, atliekantys kilnų darbą.
Galiu tik įsivaizduoti, kaip jie ten jaučiasi.
Puikus prietaisas, daktare Hartli.
Tik dar reikia jį sumontuoti.
Gal leistumėte man tai padaryti? Esu karinio laivyno sprogimų ekspertas.
Jis man kažką primena.
Galbūt todėl, kad matei šį šou mažiausiai 500 kartų.
Ne, ne todėl. Jis vaidina kitame TV šou.
Džonas Fydleris. Tipažo aktorius.
Vaidina daugelyje TV šou.
"Sučiupti Smartą", "Edžio tėčio piršlybos", "Apkerėtas."
Ar yra kas nors, ko nežinotum apie TV šou?
Nėra.
Praleidau daug laiko prie televizoriaus, kol mama valė baltaodžių namus Memfyje.
Dane, gali paduoti man įrankių dėžę?
Žinoma.
Nežinau, ar taip toli išsitemps. Jis labai mažas.
Skruzdės ir toliau rausia savo tunelius.
Tokius pačius, kaip vakar ir užvakar.
- Taip. - Ir užužvakar...
Aš bijojau savo žmonos, bijojau pasenti.
- "Bijojau žąsų." - "Bijojau žąsų."
Jei gerai pamenu, jūs bijojote lipti į savo mašiną.
"Tai buvo tuo laikotarpiu, kai bijojau baldų apmušalų."
Jis yra vaidinęs seriale "Pasiklydę kosmose"?
"Žvaigždžių kelias."
Tu tik nori pasirodyti.
Jei būčiau norėjusi pasirodyti, būčiau sakiusi, kad jis vaidino Hengistą.
Signalo nėra.
Dane, tu gerai sujungei dažnių diapazono jungiamuosius laidus,
- kai tvarkei liniją? - Žinoma.
Dvi žalios lemputės. Geras sujungimas.
Sveikinu, jums nebereikės pas man lankytis.
Nuo šiol esate pajėgus savo problemas spręsti be mano pagalbos.
To tai niekada nebus.
Jei papuoli į psichiatro nagus, tau - galas. Būsi amžinas ligonis.
Tau teko kalbėtis su psichiatru, kai tave testavo programai?
Ir ne su vienu, o maždaug su penkiais.
Jums, moterims, pasisekė labiau.
Mūsų psichiatras manęs paklausė, ar esu norėjusi sekso su savo tėvu.
Aha.
- Ir jūsų to klausė? - Žinoma.
- Taip. - Tik klausimas skambėjo taip:
"Ar esi norėjęs sekso su savo mama?"
Jie niekada neapsieina be klausimo apie seksą su vienu iš tėvų.
Tikriausiai tikisi vieną dieną išgirsti teigiamą atsakymą.
- Taip. Ir kokią jie padarytų išvadą? - Kad esi gėjus.
- Rimtai? - Jie visada išsuks, kad esi gėjus.
Todėl niekas ir neina pas juos savo noru.
Taip, bet...
Velnias! Velnias.
Nešiukšlink mano denyje.
Neužmušk skruzdėlių.
Ačiū už pagalbą. Tikrai. Labai ačiū.
...maždaug 2 tūkst. medicinos kortelių.
- Labas, Bobai. - "Labas, Bobai."
- "Labas, Bobai."
LABAS, BOBAI
1974 M. LAPKRIČIO 9 D.
Kaip pokalbis dėl darbo "Levi Strauss"?
Manęs nepriėmė.
Nevykusi diena.
Ir ranka drebėjo be perstojo.
Tikriausiai pagalvojo, kad aš koks narkomanas.
Ką sakė dr. Korėjus?
Nebuvau pas jį.
Nenoriu, kad kažkas narstytų mano smegenis,
norėdamas įrodyti, kad esu nenormalus.
Tu neteisus, mielasis. Jis tik stengiasi tau padėti.
Man nereikia pagalbos.
Man reikia normalaus darbo. Nusibodo dėlioti į krepšius pirkinius.
Aš pakankamai gerai uždirbu, Kleitonai.
Vyras neturi būti išlaikomas savo žmonos.
- Supranti? Taip neturi būti. - Dabar kiti laikai, mielasis.
Aš galiu daugiau, nei dėlioti į krepšius pirkinius.
Aišku, kad gali.
Aš turiu išsilavinimą.
Vietname vadovavau būriui.
Žinai, tas vyras per pokalbį...
Jis manęs nė nematė. Žiūrėjo tik į drebančią mano ranką.
Kitą kartą tau tikrai pasiseks, Kleitonai.
Patikėk.
Negalėjau nė į klausimus atsakyti.
Buvau kažkoks sumišęs.
Lyg protas kristų į duobę, supranti?
Į tą pačią tamsią duobę, kuri traukia į save mane.
Kleitonai?
Jaučiau, kaip ji mane traukia į save.
Aš norėjau išeiti.
Tikėjausi pasislėpti tamsoje.
Bet iškart pagalvojau: "Nė velnio."
Nes aš žinau... Žinau, kad ten manęs kažkas laukia.
- Kleitonai? - Kai tik prarasiu budrumą, man galas.
Viskas gerai, mielasis.
Viskas gerai.
Nėra jokios duobės.
Niekas nieko tau nepadarys.
- Patikėk manim. - Klausyk, mažute.
Aš jau eisiu, gerai? Cigaretės baigėsi.
- Dar turime laiko. - Pasikalbėsime kitą savaitę.
- Myliu tave. - Sėskis, Kleitonai. Mes...
Iš jūsų psichologinio profilio matyti, kad esate linkusi į klaustrofobiją.
Netinkama savybė astronautui.
Tai - iš vaikystės atėjusi baimė.
Aš ją įveikiau.
Man buvo pasakyta, kad mano atsakymai - konfidencialūs.
Kaip ir mano medicinos kortelė,
todėl neturėčiau nerimauti, kad ji pateks į kieno nors rankas.
Jūs nerimaujate?
Ne, tai mane erzina.
Na, FTB tikrai nenori jūsų erzinti, panele Veiverli.
Per vėlu.
Jūs žinote, kad galiu atimti iš jūsų teisę susipažinti su slaptais dokumentais
ir išbraukti jus iš programos.
Žinau, kad pakvietėte čia mane dėl to, jog manote, kad mano vaikinas yra gėjus.
Tai kelia pasipiktinimą ir žeidžia.
Laris yra grynakraujis amerikietis su absoliučiai normaliais troškimais,
ir aš neketinu klausytis, kaip jūs jį šmeižiate.
Tiesą sakant, mūsų pokalbio tikslas - ne jūsų vaikinas, panele Veiverli.
Noriu pasikalbėti apie jus.
Apie mane?
Aš nesuprantu jūsų biografijos.
Ji nėra jau tokia sudėtinga.
Jūsų mama - didžiulio turto paveldėtoja iš Niujorko.
3-jame dešimtmetyje jūsų tėvas tampa lakūnu.
Jis pažinojo Ameliją Erhart, tiesa?
Ir Čarlzą Lindbergą.
4-ajame dešimtmetyje jis pradeda nuosavą krovininio oro transporto verslą.
Po karo tampa milijonieriumi.
1948 m. įkuria kompaniją "Cavalier Airlines."
Jūs norite sekti tėvo pėdomis.
Būdama paaugle gaunate lakūno licenciją.
MTI, aviacijos inžinerija.
Pradedate dirbti tėčio kompanijoje
ir dirbate joje tol, kol NASA ima ieškoti aeronaučių.
Kažko nesuprantu.
Negalite suprasti, kodėl moteris nori tapti astronaute?
Negaliu suprasti, kodėl Elen Veiverli -
paveldėtoja, aviacijos inžinierė, lakūnė ir dar astronautė -
susitikinėja su Lariu Vilsonu.
Jis - geras žmogus.
Jis - homoseksualas.
- Jūs neteisus. - Abejoju.
Kodėl? Gal miegojote su juo?
Ne, o jūs?
Nemanau, kad tai - jūsų reikalas.
Papasakokite man apie savo pirmąjį bučinį.
- Tai nutiko žiūrint filmą. - Kokį?
- "Rajano dukra." - Kurioje filmo vietoje?
Kai Rouzė mylisi pievoje su majoru Dorianu.
Keista, kad tuo metu atitraukėte akis nuo ekrano.
Mus sujaudino ta scena.
Niekaip nesuprantu, kodėl tai darote.
Aš nieko nedarau.
Išskyrus tai, kad neleidžiu jums teršti puikaus žmogaus vardo.
Jūs padedate jam slėpti jo paslaptį.
Tai - didžiulė rizika jums ir jūsų reputacijai bei karjerai.
Kodėl?
Niekaip nesuprantu.
Bet išsiaiškinsiu.
Jis nepatikėjo.
Bent jau pabandėme.
Kartais agresyvi taktika padeda suklaidinti.
Kada pagaliau ta nesąmonė baigsis?
Niekas nežino. Turėtume būti atsargūs kalbėdami telefonu.
Negi pokalbiams klausyti nereikalingas teisėjo leidimas?
Dž. Edgaras Hūveris mirė,
bet federalai tebesineria iš kailio,
kai kalba eina apie amerikiečių apsaugą nuo seksualinių iškrypėlių,
taigi su telefonais - atsargiai.
Jėzau.
Grįžtame į Vašingtoną.
Kaltinimai dėl nesantuokinių prezidento Tedo Kenedžio
ir Baltųjų rūmų darbuotojos Merės Džo Kopečnės ryšių...
KENEDŽIO SKANDALAS
...tebedrebina Baltuosius rūmus.
Skandalas kilo po to, kai praėjusią savaitę buvo paviešintos
prezidento ir panelės Kopečnės nuotraukos,
padarytos praėjusią žiemą Palm Biče, Floridoje.
FTB turėtų susirūpinti jo seksualiniu gyvenimu.
"ZVEZDA" SOVIETŲ BAZĖ
1974 M. LAPKRIČIO 10 D.
Tai rusų lėktuvnešio banga?
Jei ne mūsų, vadinasi - jų.
Gal ji - raudonai blyksinčių žmonių, apie kuriuos kalbėjo Gordo.
Nesakiau, kad jie - blyksintys žmonės.
Kalbėjau apie raudonas šviesas.
Kad išgersi paskutinį viskio butelį, irgi nesakei.
Tas butelis buvo mano -
niekas nė pirštu jo nepalietė savaičių savaites.
Vėl siunčia.
Kas čia? Telemetrinis ryšys?
Ne, tai - mažo nuotolio itin aukšto dažnio siųstuvas.
Rusų telemetrinis ryšys veikia kitu dažniu.
Čia kažkoks užšifruotas garsinis pranešimas.
Akivaizdu, kad jie daro kažką, apie ką mes neturėtume žinoti.
Ką, pavyzdžiui?
Instaliuoja sekimo įrangą.
- Arba ginklus. - Tikrai tuo tiki?
Kam reikalingi ginklai Mėnulyje? Į ką jie šaudys?
Į tave, mane, Gordo.
Parodyk man žmogų, kuris nenorėtų nušauti Gordo.
Aš viską girdėjau.
- Velnias! - Šūdas.
- Po galais. - Dar viena.
- Viskas gerai? - Pastebėjau bent dvi po lentyna.
- Kalbi apie skruzdėles? - Taip, apie skruzdėles.
Tą bazę reikia pasekti.
Nori šnipinėti sovietus?
Jie mus šnipinėja. Garantuoju.
Pakelk kojas.
Kelk.
Velnias.
Rytoj sėsiu į mėnuleigį ir nuvažiuosiu iki Brodvėjaus.
Aplankysiu Meiberį ir nuvažiuosiu iki vakarinio Maunt Pailoto šlaito.
Pažiūrėsiu, ar mūsų kraterio pusėje nebuvo apsilankę rusai.
Rytoj reikia rinkti rūdos mėginius.
Padarysime nedidelį lankstą.
Praneši Hjustonui?
Mes nešifruojame savo pranešimų,
tad galima daryti prielaidą, kad rusai klausosi mūsų visų pokalbių.
Tu tikrai to nori?
Paruošk mėnuleigį ilgesnei kelionei.
Gordo, palik tas skruzdėles ramybėje.
Jų čia negali būti.
Kas, jei jos pateks į elektros schemas ir ką nors užtrumpins?
O jei jos pateks į maistą?
Man patiktų, jei avižinė košė būtų su traškučiais.
Nejuokinga.
Tos skruzdėlės - NASA nuosavybė. Mes už jas atsakome.
Nurimk, jūreivi. Niekas čia nesišaipo iš tavo skruzdėlių, aišku?
Ir gerai. Tegul laksto, kur nori. Man nusispjaut.
Žala įvertinta 150 dolerių,
kad galėtume nuvalyt įžeidžiančius užrašus ir perdažyti spinteles.
Truputį daugoka už kibirėlį dažų ir teptuką, tiesa?
Esmė ne piniguose, ponia Styvens.
Norėčiau pakalbėti apie berniukų santykius.
Mano nuomone, jie tampa kenksmingi ir žalingi...
- Jie yra draugai. - Geriausi draugai.
Galima sakyti, kartu užaugo.
Tai nereiškia, kad mes juos giname.
Jie pasielgė netinkamai ir bus už tai nubausti.
Žinoma, bet jei jau apie tai prakalbome,
galbūt bėda ta, kad mokykloje trūksta drausmės?
Ar tiesa, kad šioje mokykloje nebetaikomos fizinės bausmės?
Fizinėms bausmėms mokykloje
nepritaria šiuolaikinė švietimo sistema.
Mano namuose pliaukštelėjimas per užpakalį nebuvo uždraustas.
Ir, štai, pažiūrėkite - dabar esu astronautė.
Ką tai parodo?
Regis, mes nukrypome nuo temos.
Manau, Denio iš Šeino draugystė,
kad ir kokia stipri ir nuoširdi ji bebūtų,
ima jiems kenkti, visų pirma - Deniui.
- Ką? - Deniui?
Taip, ponia Styvens.
Visų mokytojų nuomone, jūsų sūnus Šeinui pataikauja,
ir jei ne Šeino įtaka,
jis tikriausiai taip nesielgtų...
- Mano sūnus pataikauja? - Ne.
- Pataikauja, kad Šeinas su juo draugautų? - Dabar jau Šeinas dėl visko kaltas? Taip?
- Jūs tą norite pasakyti? - Jūs tą norite pasakyti?
Noriu pasakyti, kad mes kalbame apie varomąją jėgą.
Šeinas yra gimęs lyderiu, Denis nori jam įsiteikti,
rezultatas - socialiai netinkamas elgesys.
Daugiau neketinu to klausytis. Eime.
Pasibaisėtina. Kreipsiuosi į mokyklų inspektorių Džounsą.
- Mulkis. - Jis...
- Aš juo netikiu. - Ir aš.
Hjustone, grįžome į bazę,
išjungiame balsu valdomus siųstuvus. Susisieksime po pietų.
Supratau. Kas pietums?
Gordo gamina befstrogeną.
Kas nors turėtų pasakyti virtuvės vadovui,
kad tiekti rusišką maistą amerikiečių bazėje - ne fasonas.
Perduosiu tavo pastabą virtuvei, Edai. Hjustonas baigė.
Patenkintas?
Nuvažiavome mėnuleigiu 30 km ir nematėme nė ženklo, kad čia būta rusų.
Gerai, kad neaptikome jokių ženklų,
bet sovietai - gudrūs.
Žinau, ką sakau. Koviausi su jais ir jų parankiniais Korėjoje.
Jie bet kokioje situacijoje siekia įgyti pranašumą.
Šiandien apžiūrėjome tik nedidelę mūsų kraterio pusės dalį.
Rytoj išžvalgysime kitą sektorių.
"Mūsų pusė."
Gražiai skamba. Lyg dabar jau priklausytų mums.
Taip jau yra, o ką?
Kas pirmas įsmeigia vėliavą, tam ir priklauso.
Klausk piligrimų.
Kas, jei paklausiu indėnų?
Gerai jau, gerai.
Aha.
G. STYVENSAS
Velnias.
Niekas nėra čia buvęs.
Niekas nėra to matęs.
Išskyrus mane.
Labas, Bobai.
Nesiruošiu su tavim žaisti, bliamba.
Kur tu buvai?
Ieškojau buto.
Nieko blogo nepadariau.
Mes išvykome mėnuleigiu, o tu be leidimo išėjai iš bazės?
Jau kalbėjome apie tai.
Be leidimo išeiti iš bazės - draudžiama.
Jei apie tai sužinos Hjustonas, daugiau niekada nepakilsi į kosmosą.
Pirma jie tegul mane ištraukia iš čia,
bet, kaip matau, jiems nelabai sekasi.
Kas, jei tau kas nors atsitiks, o mes nežinosime, kur tavęs ieškoti?
Nepyk, mama. Kitą kartą užklijuosiu ant šaldytuvo raštelį.
Manai, juokinga?
Manau, kad tai - nesąmonė.
Judu su Dane blaškotės aplink, ieškodami komunistų šnipų, kurių čia nėra,
ir esu įsitikinęs, kad apie tai nė žodeliu neužsimenate Hjustonui.
Todėl, kad siekiame užtikrinti radijo ryšio saugumą,
nes mūsų užduotis - saugoti šią bazę.
Saugoti šią bazę? Ką saugoti?
Šitą šlamšto gabalą?
Dušas veikia tik retkarčiais. Maistas - apgailėtinas.
Tualetas užsikimšęs taip, kad nė smarvės nebeužuodi.
- Netoliese įsikūrė sovietai. - Sovietai.
Jie kelia grėsmę šiai bazei. Pats juos matei!
Aš nesakiau, kad jie - sovietai. Pamačiau kažką.
Sakei, kad matei raudonas blyksinčias šviesas.
Vienintelis logiškas paaiškinimas - ten buvo sovietai.
Nebent tu apskritai nieko nematei.
- Dane. Patylėk. - Ką tu nori pasakyti, Dane? Ką?
- Ką pasakei? - Nerėk ant manęs.
- Ką tu norėjai pasakyti? - Gordo.
Manai, kad viską išsigalvojau? Ak, taip? Štai kaip su manim elgiatės.
Pastūmėte mane į šoną, kaip nereikalingą daiktą.
Palikote mane kvailio vietoje!
Nurimk, pasakiau!
Tu ją užstoji? Judu abu susimokėte prieš mane.
- Nurimk, pasakiau. - Ir ką tu man padarysi? Trenksi?
Nagi, pabandyk. Pakaks drąsos?
Pasitrauk!
Nurimkite abu tučtuojau!
Tuo tarpu būsi įkalintas šioje bazėje.
Įkalintas bazėje?
Įkalintas?
Ojojoj. Ir ką man dabar daryti?
Dėl Dievo meilės.
Aš įkalintas bazėje.
Dieve mano. Neketinu šito klausytis.
Aš - įkalintas.
Patikėk, Edai. Padėtis tampa nebevaldoma.
Gana, Daniele.
Klausau, pone.
Aš patylėsiu, kaip gera mergaitė,
o tu elkis, kaip nori.
Ačiū.
Kaip čia pasakius?
Agento Donahju nuomone,
Laris Vilsonas gali turėti tam tikrų polinkių,
keliančių grėsmę programos saugumui.
Jis mano, kad Laris - gėjus.
Taip.
Dabar jis teigia,
kad galbūt ir jūs turite tam tikrų polinkių.
Tai - absurdas.
Tai ne pats geriausias laikas
primesti administracijai dar vieną skandalą.
Dar vieną sekso skandalą...
Taip, sutinku, kad Tedis pasielgė netinkamai.
Tai nejuokinga.
Prezidento puolimas - kultūros ir šalies menkinimas.
Dabar NASA astronautų privačių gyvenimų peripetijos
tuo labiau neturėtų kilti į viešumą.
Aš nesu homoseksualė.
Bet aš negaliu kontroliuoti Gevino Donahju ar Teisingumo departamento.
Negalite.
Bet jūs galite...
Judu su Lariu galite kai ką padaryti.
Kai ką, kas užčiaups burnas visiems judviejų kaltintojams.
1974 M. LAPKRIČIO 26 D.
Patikėkite, mes darome viską, kad atsiųstume pakaitinę įgulą.
- Aš tuo neabejoju, Bazai. - Ką jis sako?
- Atsargiai su įranga. - Neaiškink man, ką daryti. Pati matau.
Žibintuvėlį.
Planuojame, kad "Apollo 24" pakils gruodžio 9 d.
- Sumautos skruzdėlės. - Skruzdėlės čia nieko dėtos. Tai - juosta.
Dar dvi savaitės.
Supratau.
BOHIKA.
Gera žinia yra ta, kad šįryt pakilo nepilotuojama raketa "Titanas"
ir po penkių dienų bus pas jus.
Šį kartą paruošėme jums mažytę staigmeną.
Dievinu staigmenas.
Smailiąsias reples.
Gerai.
Štai taip.
"BOBO NIUARTO ŠOU" 6 SERIJOS
Gal siunčiate mums naujų vaizdajuosčių?
Ką? Oi, ne. Ne.
NASA niekaip nepavyksta susitarti su Holivudo kino studijomis.
Jos nenori, kad žmonės galvotų, jog jie gali įrašinėti savo šou namuose.
Jei jos netransliuos reklamų, sumažės jų pelnas.
Bet išsiuntėme jums santechnikos reikmenis dušui.
Puiku. Jų mums labai reikėjo. Ačiū.
Gordo pasveiko?
Jam jau geriau.
Netrukus grįš į darbą.
Smagu girdėti.
Kai tik turėsiu naujienų apie "Apollo 24", informuosiu jus.
Hjustonas baigė.
Džeimstonas baigė.
Ją dar galima išgelbėti?
- Štai ir antroji mano staigmena. - Na, štai.
Naujoji mūsų grupės narė, kuri taip pat bijo skraidyti.
Kaip malonu, tiesa?
Emile, paaiškinkite mums, iš kur kilo baimė skraidyti.
Nemanau, kad mano istorija bus kam nors įdomi.
Maniau, kad šįvakar tiesiog pasėdėsiu ir paklausysiu kitų.
Jaučiu, kad aš jums nepatinku.
Kodėl taip manote, pone Karlinai?
Ne. Ne!
Apgailestauju, vyručiai. Daugiau nieko negaliu padaryti.
Ką dabar darysime?
"Štai ir antroji staigmena. Susipažinkite su mano žmona Emile.
Emilė yra nauja mūsų grupės narė, kuri taip pat bijo skraidyti."
"Kaip malonu, tiesa?"
"Emile, paaiškinkite mums, iš kur kilo baimė skraidyti."
"Nemanau, kad mano istorija bus kam nors įdomi.
Maniau, kad šįvakar tiesiog pasėdėsiu ir paklausysiu kitų."
"Jaučiu, kad aš jums nepatinku."
"Emilei? Kodėl taip manote, pone Karlinai?"
"Nes atsisakydama pasakoti savo istoriją
Emilė nori parodyti, kad jos baimė yra geresnė už manąją.
Man tai nepatinka, mane tai gąsdina,
ir aš nežinau, ką man daryti."
"Emile, jums nepatinka ponas Karlinas?"
"Taip nėra. Tiesiog nemaniau, kad mano istorija bus kam nors įdomi.
Maniau, kad šįvakar tiesiog pasėdėsiu ir paklausysiu kitų."
"Man patinka jūsų mintis."
"Ačiū. Ir man."
"Aš jumis netikiu."
- Gerai. Dar kartą. - Varom toliau.
Gerai.
1974 M. LAPKRIČIO 27 D.
Tu padarei gėdą visai mūsų šeimai.
Supranti?
- Taip, pone. - Negirdžiu!
Taip, pone.
Esi vienintelis vyras namuose, kai būnu išvykęs.
Privalai padėti mamai.
Vietoje to kreti šunybes, kaip koks mažvaikis?
Prieš pat Padėkos dieną.
Tu mane labai nuvylei, Šeinai.
Tik nereikia ašarų.
Tau 11 metų, Šeinai.
Kada liausiesi kvailiojęs ir imsi elgtis kaip vyras?
- Nežinau. - Liaukis.
- Neverk, gerai? Nereikia. - Aš sunkiai dirbu.
Neturiu laiko aiškintis dėl tavo vaikiškų išdaigų.
Toliau aš pati, Edai, gerai?
Šeinai, atsisveikink su tėčiu.
Iki.
Viso, Šeinai.
Hjustone, mes kylame iš kasyklos su naujais mėginiais.
Supratau, Edai. Tikiuosi, Gordo greitai pasveiks.
Pagalba apdorojant ledą būtų ne pro šalį.
Tikrai taip, Hjustone.
Esu tikras, kad Gordonas veržte veržiasi į darbą.
Supratau. Hjustonas baigė.
Edai, kiek laiko Gordo kentės namų areštą?
Regis, skrydžių gydytojai jau ima nerimauti
dėl jo peršalimo.
Jam jau geriau.
Aną dieną, kai vaidinome serialą,
jis apskritai normaliai elgėsi, net kvailiojo.
Jam reikia stabtelėti.
Pastaruoju metu man atrodo,
kad kažkas negerai su jo galva.
Gordo - stiprus vyras.
Jis išsikapstys.
Kai mane pašovė Korėjoje,
keletą dienų praleidau Seule. Tada atrodė, kad ir man negerai su galva.
- Tave buvo pašovę? - Taip.
Dalyvavau karinėje operacijoje į šiaurę nuo 38 paralelės.
Skraidžiau virš priverstinai nutūpusio mūsų kito lėktuvo,
kai į mane pataikė zenitinė ugnis.
Mudu savaitę slapstėmės nuo priešų, kol pagaliau pasiekiau mūsų teritoriją.
Vienas?
Jam nepavyko.
Apgailestauju, Edai.
Tai buvo labai seniai.
Istorijos esmė yra ta,
kad grįžęs į Seulą buvau kaip nesavas.
Net sugebėjau užsipulti du savo viršininkus.
Užsipulti?
Užsimojau pulkininkui.
Jie atvežė mane į viešbučio kambarį, davė butelį viskio ir pasakė:
"Pasimatysim tada, kai imsi normaliai elgtis."
Pratupėjau tame kambaryje kelias dienas,
ir viskas atsistojo į savo vietas.
Gordo reikia trupučio laiko.
Aišku.
Aš tą patį galvojau apie Kleitoną.
- Kad jam reikia trupučio laiko. - Teisingai.
Bet dabar man atrodo, kad jis - absoliučiai kitas žmogus.
Aš jo nebeatpažįstu.
Velnias.
O Dieve.
Neturėtume apie tai kalbėti atviru kanalu, vade.
Sutinku, pone, bet, manau, sovietai puikiai žinojo,
kad mes pastebėsime pėdsakus ir pranešime NASA.
Informuosiu Baltuosius rūmus.
Jie išsikvies sovietų ambasadorių
ir pareikalaus atsakymų į klausimus, susijusius su šiuo incidentu.
VAIZDO ĮRAŠAS ŠIFRUOJAMAS.
SU GARSO ĮRAŠU - SUDĖTINGIAU REIKIA DAUGIAU LAIKO
Supratau, pone.
Kaip mums toliau elgtis, čia, Mėnulyje?
NEPASTEBĖJOME, KAD BŪTŲ PRIKIŠĘ NAGUS PRIE MŪSŲ ĮRANGOS
Tęskite darbą, kaip įprastai, vade.
Nedarykite nieko, kas galėtų išprovokuoti incidentą su rusų kosmonautais.
Nuo šiol viską spręsime diplomatiniais kanalais.
PRADĖKITE SEKTI, KĄ DARO SOVIETAI
Klausau, pone.
Košmaras. Negaliu patikėti, kad jis išdrįso tai pasiūlyti.
Kaip manai, Vaizneris žino?
Jis nenori žinoti.
Tikisi, kad viskas greitai pasimirš.
Dėl Tedžio meilės romano Palm Biče jie tapo itin jautrūs
viskam, kas susiję su seksu.
Dabar skandalo dėl lesbės astronautės ir pediko inžinieriaus mažiausiai reikia.
Prašiau, kad nevartotum tų žodžių.
Dar ne tokių žodžių išgirsi, kai viskas iškils aikštėn.
Vadinasi, negalime leisti, kad tai iškiltų aikštėn.
Tu rimtai svarstai jo pasiūlymą?
Nežinau. Manau, kad reikia apsvarstyti visus variantus.
Ką?
Jo pasiūlymas - vertas dėmesio.
Visuomenės akyse mes tapsime normalūs.
Jei tai padarysime, mus paliks ramybėje.
Tu teisus.
Gerai. Pasakysiu tiesiai šviesiai.
Jei tu tai padarysi, jei sutiksi su jo pasiūlymu,
net liežuvis neapsiverčia jo ištarti,
jeigu tai padarysi, tarp mudviejų bus viskas baigta.
Pem, aš tik svarstau visus variantus.
Tai - ne variantas. Ir ne mintis.
Ir net ne galimybė.
Klausyk, tai nieko nereikš.
Man reikš.
Man tai reikš viską.
Aš myliu tave.
- Supranti? - Taip.
Ką gi. Dabar viskas pasakyta, pasakiau tai todėl, kad reikėjo pasakyti,
o tu niekada nebūtum to padariusi.
- Nežinau, aš... - Tai...
Tai labai svarbu.
Tai, apie ką jūs kalbate, yra labai svarbu.
Rimta.
Suprantu, šiais laikais nemadinga taip kalbėti,
bet aš pasakiau tai, ką jaučiu.
Jeigu tu tai padarysi,
tarp mudviejų - viskas baigta.
Edai.
Dane. Pabudome ir kelkimės.
Nagi, paskubėkite.
Greičiau.
Edai, šį kartą tu vaidinsi poną Karliną.
Dane, tu, kaip visada, vaidinsi visas moteris.
Aš būsiu Bobas.
- Gordo, ką, po galais, tai... - Nagi. Mikliau, Edai.
Kas, po galais...
Pradedam...
"Štai ir antroji staigmena.
Susipažinkite su mano žmona Emile.
Ji yra nauja mūsų grupės narė, kuri taip pat bijo skraidyti."
Ką tu darai? Juk dabar - vidurnaktis.
Dabar - ponios Beikermen tekstas.
Ponia Beikermen.
Tu.
"Kaip malonu, tiesa?"
"Emile, paaiškinkite mums, iš kur kilo baimė skraidyti."
Gordo, liaukis kvailiojęs. Rytoj mūsų laukia sunki diena.
Gordo.
Stokis.
Aš pats pasakysiu.
"Nemanau, kad mano istorija bus kam nors įdomi.
Maniau, kad šįvakar tiesiog pasėdėsiu ir paklausysiu kitų."
"Jaučiu, kad jums nepatinku". Visi kikena.
"Kodėl taip manote, pone Karlinai?"
"Nes atsisakydama pasakoti savo istoriją
Emilė nori parodyti, kad jos baimė yra geresnė už manąją.
Man tai nepatinka, mane tai gąsdina, ir aš nežinau, ką man daryti."
Visi nusijuokia.
- Ką tu darai, po galais? - Vaidinu pirmą seriją.
"Kaip atsikratyti baimės skristi." Aišku? Netrukdyk.
"Emile, jums nepatinka ponas Karlinas?"
"Taip nėra. Tiesiog nemaniau, kad mano istorija bus kam nors įdomi.
- Pamaniau, kad tiesiog pasėdėsiu ir..." - Ką tu darai, po galais?
Sutrukdei pokštą! Sutrukdei pokštą. Netrukdyk.
Kur aš sustojau?
Ponas Karlinas.
"Man patinka jūsų mintis."
"Ačiū."
Edai, gal paskambink į Hjustoną?
- "Aš netikiu jumis." Garsus juokas. - Ne.
Nė už ką. Bet tu teisi.
Jis per ilgai išbuvo tarp keturių sienų. Jam reikia pravėdinti smegenis.
Aišku.
"Taip. Mokiausi koledže.
Nutiko toks dalykas.
- Mes susiruošėme į An Arborą..." - Gordo.
Gordo. Paklausyk.
Eime pasivaikščioti. Į lauką.
Dviese.
- Pasivaikščioti? - Taip.
Paieškoti buto.
Parodysi man tai, apie ką nuolatos pasakoji.
Ką pasakysi?
Nagi, bičiuli.
Eime. Tik pirma apsirengsime.
Čia labai gražu.
Galėtume padaryti kelias nuotraukas.
Ne.
Niekada to nedarysiu.
Dings visas grožis.
Tai tebus cheminis atvaizdas ant popieriaus.
Jokia nuotrauka neatkartos šios didybės.
Tu teisus.
Kaip jautiesi?
Normaliai.
Šiek tiek geriau.
Tikrai?
Smagu girdėti.
Nenori paaiškinti, kas ką tik buvo bazėje?
Nežinau.
Tiesiog...
Nebegalėjau kentėti.
- Ko? - Buvimo bazėje.
Tos pačios sienos, tos pačios šviesos.
Tas pats maistas.
Nekenčiu to maisto, bliamba.
Aš ne to tikėjausi, Edai.
Aš esu karinio jūrų laivyno pilotas.
Kilau nuo lėktuvnešių. Neįsivaizduoji, kaip smagu kilti naktį.
Norėjau tapti geriausiu
ir pilotuoti greičiausius bei moderniausius lėktuvus.
Skraidyti.
Taip.
Mes buvome technologinės pažangos lyderiai.
Kilome aukščiausiai. Skridome greičiausiai.
Pradininkai.
Tokie mes buvome.
"Deivis Kroketas", "Danielis Būnas."
Pameni tuos šou?
Juose vaidino tas pats aktorius.
Ta pati kepurė iš meškėno kailio ir visa kita.
Niekaip negalėjau to suprasti.
Galbūt Denė galėtų tai paaiškinti.
Ko gero.
Deivis Kroketas, Danielis Būnas.
Pradininkai.
Palikti savo pėdsaką ten,
kur joks žmogus nebuvo įkėlęs kojos.
Štai kodėl man čia patinka.
Čia joks žmogus nebuvo įkėlęs kojos.
Joks.
Išskyrus mane.
Bet tai jau nebe darbas.
Tai - gyvenimas sodyboje.
Pasistatyti trobelę, suarti lauką, suręsti tvorą, saugančią nuo kaimynų.
Apsižvalgyk, Edai, mes - žinomos visatos pakraštyje.
Čia prasideda pažinimo ribos.
Mums reikėtų tyrinėti šią visatą, o ką mes darome?
Žaidžiame namus.
Aš ne to tikėjausi.
Visiškai ne to.
Suprantu, ką tu nori pasakyti.
Tikrai suprantu. Bet nemanau, kad viskas prarasta.
- Kas čia, po galais? - Tai - tik pradžia.
- Ei, kas... - Vieną mačiau. Tikrai, bliamba.
- Kas atsitiko? Ką matei? - Skruzdėlę.
- Mano skafandre - skruzdėlė. - Tavo skafandre?
Ji tikrai ten.
Ji bėga man per nugarą.
- Nurimk. - Jos aplipo visą kūną.
- Gordo. Nurimk. - Jos aplipo visą kūną.
- Nurimk. - Nuimk jį!
Man reikia nusiimti šalmą!
Nuimk jį!
- Gordo, nurimk. - Nuimk jį!
Nurimk!
Nuimk jį, žmogau. Nuimk.
Ne. Gordo, pažvelk į mane. Pažvelk į mane. Čia aš.
Čia nėra jokių skruzdėlių. Gordo, viskas bus gerai.
Patikėk manim.
Nurimk.
Viskas gerai. Viskas bus gerai.
Viskas gerai.
Atsiprašau, aš...
Nesuprantu, kaip tai galėjo nutikti.
Viskas tvarkoje.
Dabar viskas gerai.
Ką darysi, vade?
Dabar Hjustone - vidurnaktis.
Nenoriu kalbėtis su Australija.
Palauksiu ryto.
Tada paskambinsiu.
Ir ką jiems pasakysi?
Tiesą.
Kad astronautui sutriko sveikata.
Kad reikia įjungti gelbėjimosi erdvėlaivį.
Parskraidinti namo Gordo.
Man viskas bus gerai.
Nebus.
Turėjau tai pastebėti žymiai anksčiau. Bet...
Tu bandei mane įspėti, Dane, bet aš nepaklausiau.
Žvelkime tiesai į akis. Tau reikia grįžti namo, Gordo.
Velnias.
Jei paliksime bazę,
rusai kaipmat bus čia, mums nė nespėjus išskristi iš orbitos.
Aš nepaliksiu bazės.
Kaip tai suprasti?
Judu su Gordo skrendate namo. Aš lieku.
Vienas?
Skiriu Danę grįžimo misijos vade.
Būsi jai pavaldus, Gordo.
Klausyk jos nurodymų. Supratai?
Supratau.
Jei išskrisime gelbėjimosi erdvėlaiviu, tu negalėsi grįžti tol,
kol nebus paruoštas "Apollo 24", kuris atskraidins pakaitinę įgulą.
Hjustonas nė už ką su tuo nesutiks.
Jie nepaliks astronauto likimo valiai Mėnulyje.
Aš viską suprantu, bet jūs - mano komanda,
ir aš pats sprendžiu, ką su ja daryti.
Nesiruošiu palikti rusams šios bazės ir mūsų kasyklų.
Jie kaip reikiant apšvarins Džeimstono bazę, paliktą be priežiūros.
Liksiu čia, kol atvyks "Apollo 24" su įgula.
Tai - galutinis mano sprendimas.
Per daug pavargęs, kad galėčiau ginčytis.
Kas jam bus?
Na, jis pateks į psichiatrų rankas.
Aišku.
Jo karjerai - galas.
Patikėk mano žodžiu.
Jis daugiau niekada neskraidys.
Į kosmosą?
Apskritai niekur.
Jam atims lakūno licenciją.
Ir karinę, ir civilinę.
Tai jį galutinai sužlugdys.
Tikrai taip.
Kas yra?
Man reikia pagalbos.
Kas atsitiko?
Kaip tu?
Kas atsitiko?
Nežinau. Norėjau pakeisti bateriją,
o ji užkrito man ant rankos.
- Pažiūrėsim. - Manau, ji lūžo.
- Pažiūrėsim. - Pala. Tikriausiai lūžo visa ranka.
Prireikė keisti bateriją vidury nakties?
Vienai pačiai?
Net Mėnulyje jos daug sveria.
Blogi popieriai, Dane.
Regis, tu teisi. Ranka iš tiesų lūžo.
Atsinešiu vaistinėlę.
Kodėl staiga sumanei pakeisti bateriją?
Negalėjai palaukti iki ryto?
Negalėjau. Taip jau nutiko.
Turi paskambinti į Hjustoną
ir pranešti, kad vienam astronautui
nutiko bėda, ir jis turi būti pargabentas namo.
Tau nereikėjo to daryti.
Kleitonui sutriko psichika, Edai.
Jis nepasveiks.
Aš tikrai žinau.
Jei Gordo bus uždrausta skraidyti,
jo irgi laukia tas pats.
Ką gi.
Pabandysiu sutvirtinti ranką.
Gerai. Giliai kvėpuok.
Pabandyk kilstelėti. Štai taip.
Pasitarėme su Generaliniu štabu ir Baltaisiais rūmais.
Visi sutinka, kad palikę Džeimstono bazę rusams,
sukeltume didžiulę grėsmę esminiams nacionaliniams
Jungtinių Valstijų saugumo interesams.
Jie palaiko tavo sprendimą likti Džeimstono bazėje,
iki bus atsiųsta pakaitinė įgula
maždaug po dviejų savaičių.
Nepaisant mano prieštaravimų, tavo žiniai.
Šie prieštaravimai buvo įtraukti į protokolą.
Be to, prezidentas nusprendė suteikti tau
JAV karinio jūrų laivyno kapitono laipsnį.
Laipsnio suteikimas, didesnis atlyginimas ir kitos privilegijos
taikomi atgaline data nuo šios misijos pradžios.
Sveikinu, kapitone.
Ačiū, pone.
Tikiuosi, Karen patiks, kad gausiu didesnę algą.
1974 M. GRUODŽIO 4 D.
Mes jau čia. Viskas veikia, pasiruošę kelionei namo.
Supratau.
Ką gi, metas atsisveikinti.
Gero kelio ir sėkmės.
Ačiū.
Išsiskiriame neilgam.
Grįžę duosim visiems pylos, kad greičiau paleistų "Apollo 24."
Tikiuosi, tai nutiks...
Maždaug po dviejų savaičių.
BOHIKA.
- BOHIKA. - Gerai, pasiduodu.
Visąlaik apsimetinėjau, jog žinau, ką tai reiškia.
Nusibodo. Ką reiškia "BOHIKA"?
Karinio jūrų laivyno žargonas.
- "Susitaikyk..." - "Kitaip nebus."
BOHIKA.
Ką gi.
Iki, Bobai.
Pasiruošę jungti variklį.
Viskas gerai, Hjustone.
Supratau, "Ekskalibure."
Dane?
Ką, Gordo?
Ačiū.
Labas, Bobai.
PO 10 DIENŲ
1974 M. GRUODŽIO 14 D.
Negaliu patikėti, kad taip pasielgei.
Po viso to, kas buvo!
- Gerai jau, atsiprašau. - Nekalbėk su manim tokiu tonu.
Tavo tėvas - vienas drąsiausių žmonių pasaulyje.
Jis vienas dirba Mėnulyje. O ką tu darai?
- Vagi? - Didelio daikto - beisbolo kortelės.
Koks skirtumas?
Vagystė yra vagystė.
Tau pasisekė, kad aš pažįstu poną Driskolį,
nes juk žinai, kas būtų buvę, jei jis būtų kreipęsis į policiją?
Jo.
Nedrįsk su manim taip kalbėti.
Gerai, ponia.
Eik į savo kambarį ir ruošk pamokas.
Tau namų areštas iki Kalėdų.
- Bet man krepšinio rungtynės. - Pamiršk.
Tėtis man visada kartojo, kad negalima nuvilti komandos.
Tėčio čia nėra.
Man reikia į rungtynes! Negaliu nuvilti komandos!
Ne, Šeinai, tu nedalyvausi krepšinio rungtynėse.
Gana ginčytis!
Kažkokia nesąmonė!
Eik į savo kambarį ir sėdėk, kol negrįšiu iš mokyklos komiteto susirinkimo.
"APOLLO 15 1/2" VADAS ŠEINAS BOLDVINAS
ASTRONAUTŲ SUSIRINKIMO KABINETAS
Jėzau.
POLICIJA
- Sveiki, kuo galiu jums padėti? - Ponia, čia jūsų namas?
Taip, aš - Karen Boldvin. Kas atsitiko?
Ar Šeinas Boldvinas - jūsų sūnus?
Taip. Ką jis šįkart iškrėtė?
Ponia, apgailestauju, bet įvyko avarija.
Išvertė Laima Banionienė